《十月旦读子美北风吹瘴疠羸老思散策之句初寮》
宋代·朱翌

战休左触氏，梦破大槐国。
肝胆方一家，燕越非异域。
是中路坦平，本自无降陟。
乾坤有乾坤，无极复无极。
海角尽东南，天门洞西北。
万里无寸草，何人不相识。
亦有鼓刀儿，大烹举铜鬲。

作者简介：朱翌（1097—1167）字新仲，号潜山居士、省事老人。舒州（今安徽潜山）人，卜居四明鄞县（今属浙江）。绍兴八年（1138），除秘书省正字，迁校书郎、兼实录院检讨官、祠部员外郎、秘书少监、起居舍人。十一年，为中书舍人。秦桧恶他不附己，谪居韶州十九年。桧死，充秘阁修撰，出知宣州、平江府。乾道三年卒，年七十一。名山胜景，游览殆。